મોદીએ કહ્યું હતું કે, આ ખાસ સંબંધો માટે પુતિનની પ્રતિબદ્ધતાથી સંબંધોને ઉર્જા મળશે. મિત્રતા વધુ મજબૂત બનશે. સ્ટ્રેટેજીક પાર્ટનરશીપને નવી ઉંચાઈઓ મળશે. મોદીએ કહ્યું હતું કે, માનવ સંશાધનથી લઇને નેચરલ રિસોર્સ, વેપારથી લઇને મૂડીરોકાણ, શૌર ઉર્જા, ટેકનોલોજી, ટાઇગર કન્ઝર્વેશન, અંતરિક્ષ જેવા મામલામાં સંબંધોને મજબૂત કરવાની તકો રહેલી છે. પુતિને કહ્યું હતું કે, તેઓ મોદીને ભારત અન રશિયા વચ્ચે મહત્વપૂર્ણ સમજૂતિ કરવા માટે અભિનંદન આપે છે. આ મિત્રતા રશિયા માટે ખુબ મહત્વપૂર્ણ છે. મોદીને રશિયા આવવા માટેનું આમંત્રણ આપવામાં આવ્યું હતું. પુતિને કહ્યું હતું કે, ભારત સાથે અમારી જુની મિત્રતા અકબંધ રહી છે.